ג'ונסון הגוד

**ג'ונסון הגוד** באנגלית: **Johnson Hagood**; ) היה קצין צבא אמריקאי מקרוליינה הדרומית בדרגת בריגדיר גנרל, שלחם בשורות צבא הקונפדרציה במלחמת האזרחים האמריקאית, ופוליטיקאי, איש המפלגה הדמוקרטית, שכיהן כגזבר המדינה ה-20 של קרוליינה הדרומית בשנים 1876–1880, ולאחר מכן ועד 1882 כמושל קרוליינה הדרומית ה-80.
## ראשית חייו
ג'ונסון הגוד נולד בברנוול  שבקרוליינה הדרומית, כבנם של הרופא ג'יימס אוהיר הגוד ושל אינדיאנה מ. (לבית אלן) הגוד, משפחת חוואים. הוא התחנך בבית הספר התיכון אקדמיית ריצ'מונד שבאוגוסטה, ג'ורג'יה. לאחר מכן למד במכללה הצבאית של קרוליינה הדרומית ("המצודה"), שם סיים את לימודיו ב-1847 כמצטיין בכיתתו. ב-1850 התקבל הגוד ללשכת עורכי הדין, אך מעולם לא עסק במקצוע.

## מלחמת האזרחים
עם פרוץ מלחמת האזרחים האמריקאית ב-1861, התגייס הגוד כטוראי לרגימנט המתנדבים הראשון של קרוליינה הדרומית. הוא הפגין כישורים יוצאי דופן במקצועות הצבאיים, ועד מהרה עלה בסולם הדרגות והיה לקצין. ב-1862, בזכות גבורתו בשדה הקרב וכושר הארגון שלו, הוא קיבל דרגת בריגדיר גנרל ומונה כשליש הראשי של המיליציה של קרוליינה הדרומית. מינויו הראשון בצבא הקונפדרציה היה כקולונל ברגימנט הרגלים הראשון של קרוליינה הדרומית. הוא השתתף בקרב פורט סאמטר ובקרב בול ראן השני, וביולי 1862 קיבל מינוי כבריגדיר גנרל.

במהלך  ב-1864, הוביל הגוד בריגדה מצפון לפיטרסבורג שבווירג'יניה, ולחם תחת פיקודו של מייג'ור גנרל רוברט הוק  בקרב דרורי בלאף  ובקרב קולד הרבור. יחד עם אנשיו הוא שירת בעבודות ביצורים ב עד דצמבר 1864, כאשר הצטוותה הדיוויזיה של הוק לסייע בפורט פישר . במהלך  פיקד הגוד על פורט אנדרסון 
### קרב פורט וגנר השני
לאחר שהביס את קולונל רוברט גולד שו ואת רגימנט הרגלים ה-54 של מסצ'וסטס, שכל חייליו היו אפרו-אמריקאים, בקרב פורט וגנר השני  ביולי 1863, דאג הגוד להשיב את גופותיהם של כל קציני צבא האיחוד שנפלו בקרב אל מעבר לקווים, כמקובל. אך באופן מכוון, את גופתו של שו, הוא הפשיט, בזז, וקבר אותה בקבר המונים עם חיילים שחורים, מהלך שנחשב כעלבון. כמו רבים מקציני צבא הקונפדרציה, האמין הגוד שהחיילים האפרו-אמריקאים היו עבדים נמלטים, ואפיין את ההתקפה על המבצר כמרד עבדים בהובלתו של שו. דווח שהוא אמר לרופא צבאי מצבא האיחוד שנפל בשבי ש "אילו הוא [שו] היה בפיקוד על חיילים לבנים..." הוא היה מחזיר את גופתו של שו, כמקובל לקצינים, במקום לקבור אותה עם החיילים השחורים שנפלו.
### כניעתו
בסוף המלחמה שירתו הגוד ואנשיו תחת פיקודו של הגנרל ג'וזף א' ג'ונסטון בקרוליינה הצפונית. ככל הנראה הוא נכנע יחד עם ג'ונסטון בדרהאם באפריל 1865, אם כי הבריגדה של הגוד הייתה תחת פיקוד הקולונל הבכיר שלו באותה עת. לא קיים תיעוד על כך שהוא קיבל חנינה.
## לאחר המלחמה וקריירה פוליטית
לאחר המלחמה שב הגוד לנהל את אחוזתו. כמו חוואים אחרים, הוא התמודד עם השינוי לעבודה חופשית לאחר שעבדיו זכו בחירותם. עבדים משוחררים רבים שהיו קשורים לאחוזה, המשיכו לעבוד עבורו, אך אחרים עזבו לעיירות ולאזורים עירוניים.

הגוד התנגד לממשל הרפובליקנים הרדיקלים במהלך תקופת השיקום. הוא ניהל מערכה בשיתוף עם עמיתו מהקונפדרציה, הגנרל וייד המפטון השלישי במערכת הבחירות למשרת מושל קרוליינה הדרומית של 1876, ונבחר מטעם המפלגה הדמוקרטית לתפקיד גזבר המדינה. מערכת בחירות זו עמדה בסימן של אלימות מצד הלבנים כלפי השחורים, זאת כדי לדכא את רצונם להצביע ולהביס את הרפובליקנים. חלק ניכר מתוצאות הבחירות במחוזות שונים היה נגוע בשחיתות.

ב-1880 נבחר הגוד כמועמד הדמוקרטים למשרת מושל קרוליינה הדרומית, ובבחירות הכלליות שהתקיימו באותו סתיו הוא ניצח בקלות, זאת לאחר שהדמוקרטים דיכאו את הצבעת השחורים, והממשל הפדרלית הסיגה את כוחותיה מהמדינה ב-1877. הישגו העיקרי של הגוד בשתי שנות כהונתו כמושל עד דצמבר 1882, היה הפתיחה מחדש של המצודה.
## חיים אישיים
ב-1856 נשא הגוד לאישה את אלואיז בריוורד בטלר, ולשניים נולד בן אחד.

ג'ונסון הגוד נפטר בברנוול ב-4 בינואר 1898. הוא נטמן בכנסיית השליחים הקדושים שבעיר.

על שמו נקרא אצטדיון הפוטבול שבמצודה. העיירה הגוד  שבקרוליינה הדרומית קרויה על שמו, כמו כמה רחובות ברחבי המדינה.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1421.


## קישורים חיצוניים

* ג'ונסון הגוד באתר אגודת המושלים הלאומית 
* ג'ונסון הגוד באנציקלופדיה של קרוליינה הדרומית 
* ג'ונסון הגוד באתר The Political Graveyard 
* 

## הערות שוליים

קטגוריה:אמריקאים ילידי קרוליינה הדרומית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:גנרלים בצבא הקונפדרציה
קטגוריה:בוגרי המכללה הצבאית של קרוליינה הדרומית
קטגוריה:אמריקאים שנולדו ב-1829
קטגוריה:אמריקאים שנפטרו ב-1898